Draamateatri suvi tuleb taas Viinistul
#000001
Nii nagu mõnelgi varasemal aastal, möödub ka 2022. aasta suvi draamateatri jaoks Viinistul, juunis proove tehes ning augustis publikut võõrustades. Kuid sel aastal kasvab mängukohtade arv seal koguni kolmeni: kui Andrus Kivirähki komöödia „Talupojad tantsivad prillid ees“ jätkab teist aastat katlamajas ja „Oh jumal“ kolib juba kolmandaks suveks Viinistu kabelisse, siis Yasmina Reza komöödiat „Kunst“ hakkame igati sobilikult mängima Viinistu kunstimuuseumis.
#000003
Alates 3. augustist näeb Viinistu kabelis lainevahusel lummaval taustal Anat Govi sooja ja intelligentse huumoriga kirjutatud „Oh jumalat“, kus Ingli-nimelise psühholoogi vastuvõtule saabub morn ja tujutu härra J, kes on viimased 2500 aastat depressiooni põdenud. Vanahärra on põhjalikult pettunud enda loodus, ennekõike inimsoos. Mis sõnade või argumentidega veenda masendusse langenud torisevat Loojat? Psühholoog seda igal juhul püüab ja tulemus on muhedalt naljakas. Mehis Pihla lavastuses mängivad Ain Lutsepp, Harriet Toompere ja Franz Malmsten või Hugo Malmsten.
#000004
5. augustil esietendub Viinistu kunstimuuseumis Yasmina Reza populaarne komöödia „Kunst“, mis kõneleb kolmest ammusest sõbrast, kes tunnevad üksteist läbi ja lõhki, aga äkitselt teeb üks neist midagi täiesti uskumatut – ostab 200 000 dollari eest maali. Täiesti valge lõuendi. Kas see on kunst, niisugust raha väärt kunst? Ja kõige tähtsam: kas siis tõesti ainuüksi see, et sõbrad ühe maali ostu ei mõista ja heaks ei kiida, suudab luua mõra nende sõprusesse?
#000005
11. augustist saab Viinistu katlamajas sel suvel vaid kuuel korral vaadata Andrus Kivirähki komöödiat „Talupojad tantsivad prillid ees“, mis otsib meie talupojatarkuse tegelikke juuri. Oleme sakstelt laenanud sõnu ja toiduretsepte, õppinud kombeid ja viisakat käitumist, lugenud nende raamatuid, jäljendanud neid tudengielus ja majapidamises. Oleme küll eestlased, talupoegade järeltulijad, aga kanname sakstelt näpatud prille ja vaatame maailma läbi nende, ise seda enam õieti märkamatagi.
#000007
Raivo Juurak “Ukraina lapsed Laagna gümnaasiumis”
#000014
Sõjamuuseumi uus püsinäitus kutsub avastama Eesti riigikaitse ajalugu
#000015
Ajaloomuuseumi mitu nägu laste ja noorte hariduses
#000016
Kohalikel omavalitsustel ei ole lihtne lasteaiaõpetajate palka tõstaÕpetaja soovitab: Lugemisvajaduse rahuldamise kaaslasedKolonialism, kolklus ja kuldne keskteeBrüsselis avatakse Eesti noorte kunstinäitus „Põimitud“Muukeelne laps (3): Ukraina lapsed Laagna gümnaasiumis
#000018